พ่อดิฉันเป็นเบาหวานค่ะ เคยน้ำตาลสูงถึง 600 แต่ตอนนี้ลดลงมาอยู่ที่ 160 - 130 ค่ะ แต่หลังจากระดับน้ำตาลลดลงอาการเหน็บชาตามปลายมือปลายเท้าก็รุนแรงขึ้นจนรู้สึกเจ็บ ดิฉันกับแม่ต้องนวดอยู่เป็นประจำ- ไม่ทราบเกิดจากสาเหตุอะไรคะ- มีวิธีการรักษาไหมคะ- ควรทานอะไรเพื่อบำรุงคะ
สวัสดีค่ะ อาการเจ็บและชาที่บริเวณปลายมือเท้า สามารถเกิดได้จากหลายสาเหตุค่ะ แต่ในกรณีที่เป็นคนไข้โรคเบาหวาน สาเหตุที่พบได้บ่อยคือ การที่ปลายประสาทผิดปกติจากโรคเบาหวานนะคะ ซึ่งการรักษานอกจากการควบคุมระดับน้ำตาลให้ได้เป้าหมายแล้ว การใช้ยาบางชนิด จะช่วยลดอาการเหล่านี้ได้บ้างค่ะแนะนำ ว่า ให้พ่อ ควบคุมอาหาร และใช้ยาที่รักษาเบาหวานอยู่สม่ำเสมอ ให้ได้ระดับน้ำตาลตามเป้าหมายนะคะคือ ระดับน้ำตาลก่อนอาหารเช้า เที่ยง เย็น ควรอยู่ระหว่าง 70-130 mg/dLและแจ้งแพทย์ที่ดูแลถึงอาการที่เกิดขึ้น เพื่อให้แพทย์ที่ดูแลพิจารณาการรักษาที่เหมาะสมให้นะคะ